TATA PANGIBADAH JEMUWAH ADI 7 APRIL 2023 09.00 WIIK "PANJENENGANIPUN INGKANG SÉDA KANTHI NISTHA, PARING PIRUKUN LANGGENG" P A T U N G G I L A N (Lonceng kaungelaken 3x. PL nyumet lilin pangibadah) PASAMUWAN JUMENENG TIMBALAN PANGIBADAH PL : Manékawarni panandhang ingkang njalari kaprihatosan, kados pandemi, pagebluk, ugi icaling kaadilan lan panindhes tumrap titahipun Gusti nuwuhaken pitakènan, "Kénging punapa Gusti Allah minangka Sumbering katresnan kados-kados ngeparengaken panandhang lan pagebluk karaosaken déning manungsa lan misahaken saking ingkang dipuntresnani? Kénging punapa Gusti Allah kèndel, kados-kados nebih saking kasunyatan panandhang lan kadhuhkitan ingkang karaosaken déning tiyang-tiyang ingkang dipuntresnani Panjenenganipun? Punapa wonten kasaénan ing bab punika?" Sumangga lumebet wonten ing pangènget-ènget saha ngraos- raosaken sédanipun Gusti Yesus ingkang paring pirukun. Pasamuwan ngidungaken KPJ 268. PANGLIPURING TYANG PRIHATOS Panglipuring tyang prihatos, klangenan ing tyas kula. Sakathah sumlanging batos, kasirnakken sadaya. Sing swarga Gusti kang mulya, karsa tumedhak mriki, nyaur pundhat utang kula, Gusti gung kula puji. (pasrah tinampi Kitab Suci) Iba-iba Gusti mlasi bangsa apes lan nistha. Sing laknat Gusti ngluwari, margi sangsara séda. Riwe, rah, waspa Paduka nèng Gètsemané mili. Ngluwar kula sing ukuman, mbikak margining swargi. VOTUM PF : Saking séda ingkang nggegirisi, Panjenenganipun sampun lan badhé milujengaken kita: konjuk ing Panjenenganipun, kita aturaken pengajeng- ajeng kita bilih : U : PITULUNGANKU ASALÉ SAKA ALLAH, KANG NITAHAKÉ LANGIT LAN BUMI. (Mazmur 121:2) Komisi Liturgika GKJ Kabluk Semarang -- 1
SALAM PF : Gusti Allah, Rama kita, lan Gusti Yésus Kristus, maringana sih-rahmat lan katentreman marang kowé. (1 Korintus 1:3) U : (ngidungaken) AMIN, AMIN, AMIN. PASAMUWAN LENGGAH P E L A D O S A N S A B D A WAOSAN YÉSAYA 52:13 - 53:12 Maos YÉSAYA 52:13-15 (kairingan musik SANGSARANÉ GUSTI) L1 : 13 Pangandikané Pangéran mengkéné, "Abdi-Ku bakal ngrampungaké kuwajibané kanthi sampurna; mulané bakal nampa kaurmatan gedhé! 14 Wong sing nyawang padha kagèt banget; saking rusaking rupané nganti ora mèmper manungsa. 15 Nanging saiki bangsa-bangsa bakal padha gumun, lan raja-raja bakal padha dheleg-dheleg kamitenggengen nyawang marang Panjenengané. Bakal padha ngerti lan ngerti prekara sing durung tau disipati." instrumen KPJ 269. SAIBA Pasamuwan ngidungaken KPJ 269. SAIBA SANGSARANÉ GUSTI Saiba sangsarané Gusti, nglampahi pinenthang. Kasamèkaken tyang durjana, nggèné kapatrapan Pinaku samparan lan asta, cinamah asmanya, pinanggang ing bentèring surya, temah pegat nyawa. Maos YÉSAYA 53:1-4 (kairingan musik instrumen KPJ 269.. SAIBA SANGSARANÉ GUSTI) L1 : 1 Wangsulané umaté Allah, "Sapa sing ngandel karo kabar sing kita rungu, lan sapa sing ngerti yèn kuwi kabèh pakaryané Allah? 2 Wis dadi kersané Allah yèn Abdiné thukul kaya solor sing tuwuh ana ing lemah garing. Ora kagungan drajat utawa pangkat sing pinunjul, utawa rupa sing nengsemaké ati kita. Pasemoné sethithik waé ora ana sing marakaké kita kesengsem marang Panjenengané. 3 Panjenengané kita singkang-singkang lan kita tampik; enggoné dipilara ora lèrèn-lèrèn lan kasangsarané ora entèk-entèk. Ora ana wong sing tegel ndelengaké, mula kita sepèlèkaké lan ora kita ajèni. 4 Mangka sejatiné kasangsaran sing disandhang mau kasangsaran kita, lan pilara sing dirasakaké kuwi kanggo kita, nanging kita ngarani Panjenengané kena walaté Gusti Allah. Komisi Liturgika GKJ Kabluk Semarang -- 2
Pasamuwan ngidungaken KPJ 269. SAIBA SANGSARANÉ GUSTI Pundi dosané Gusti kula, nglampahi pinenthang. Saèstu Gusti tanpa dosa, ngrembat dosaning tyang. Nggénipun masrahaken nyawa, dhasar dipun sedya, karsa nebus mring tiyang kathah, nggih kula sadaya. Maos YÉSAYA 53:5-7 (kairingan musik instrumen KPJ 269. SAIBA SANGSARANÉ GUSTI) L1 : 5 Satemené enggoné ditatoni kuwi merga saka dosa kita, lan merga saka piala kita Panjenengané digebagi. Paukuman sing disandhang ing sarirané kuwi sing nekakaké keslametan kita, lan bilur-biluré kuwi sing marasaké kita. 6 Kita kabèh iki kaya wedhus sing ketriwal, saben wong lakuné nuruti karepé dhéwé. Nanging paukuman sing sejatiné kanggo kita kuwi ditempahaké déning Allah marang Panjenengané. 7 Panjenengané dipilara, éwasemono dibetahaké tanpa nglawan, tanpa ngresula. Kaya wedhus sing arep disembelèh, mengkono enggoné kèndel ora ngandika sakecap-kecapa. Pasamuwan ngidungaken KPJ 269. SAIBA SANGSARANÉ GUSTI Makaten Allah Kang Masuci, tan ngéman kang Putra kang kinasih dénpasrahaken, mring kraharjan kula. Saiba sih-welasé Allah, dhateng tiyang dosa. Sinungken pangapunten sami, lantaran kang Putra. Maos YÉSAYA 53:8-12 (kairingan musik instrumen KPJ 269. SAIBA SANGSARANÉ GUSTI) L1 : 8 Panjenengané dicepeng, kaukum lan disédani, mangka ora ana sing mreduli marang nasibé. Panjenengané disédani merga saka dosaning umaté. 9 Sédané pinesthi awor karo wong ala, nanging layoné disarèkaké ing kuburané wong sugih, merga ora tau nindakaké piala, lan ora tau goroh." 10 Pangandikané Pangéran, "Enggoné nandhang sangsara kuwi saka kersané Allah; sédané kuwi minangka kurban kanggo nebus dosa, supaya wong dosa olèh pangapura. Srana mengkono bakal ningali anak-turuné, merga kaparingan panjang yuswa, lan merga saka Panjenengané kersané Pangéran kelampahan. 11 Sawusé nandhang sangsara, Panjenengané bakal ngalami kabungahan; Panjenengané bakal pirsa yèn kasangsarané mau ora tanpa guna. Abdi-Ku sing setya kuwi Dakkasihi, Panjenengané bakal nanggung paukumané wong akèh, lan merga saka Panjenengané, Aku bakal ngapura dosané wong-wong mau. 12 Mulané Panjenengané bakal Dakparingi kaurmatan lan Dakpapanaké ing antarané para wong luhur, sing Komisi Liturgika GKJ Kabluk Semarang -- 3
nyekel pangwasa, awit wis masrahaké nyawané kanggo nebus dosané wong akèh, lan rila ngrasakaké nasibé wong ala." TANGGAPAN MAZMUR 22:2-19 SL : Dhuh Allah kawula, Allah kawula, menapaa kawula Paduka tégakaken? U : KAWULA SESAMBAT, NANGING PADUKA TETEP TEBIH LAN MBOTEN MITULUNGI KAWULA. SL : Dhuh Allah kawula, ing wanci siang kawula sesambat, nanging Paduka mboten paring wangsulan; U : ING WANCI DALU INGGIH MEKATEN, MILA KAWULA INGGIH MBOTEN ANGSAL KATENTREMAN. SL : Mangka Paduka menika ingkang Mahasuci, : INGKANG PINUJI-PUJI DÉNING UMAT ISRAÈL. U SL : Para leluhur kawula sami pitados dhateng Paduka; U : SAMI KUMANDEL, LAJENG PADUKA LUWARI. SL : Paduka ingkang dipun sebut, lajeng sami Paduka entasaken. U : PADUKA INGKANG DIPUN ENDELAKEN LAN MBOTEN SAMI KWIRANGAN. SL : Nanging kawula menika cacing, sanès manungsa, U : DIPUN ÉCÉ DÉNING SOK SINTENA, SARTA DIPUN SEPÈLÈKAKEN DÉNING TIYANG SEDAYA. SL : Tiyang ingkang ningali kawula sami moyoki, U SL : Tembungipun, "Wong kuwi precaya marang Allah, karebèn Allah sing : KAWULA DIPUN ÈNJEPI KALIYAN GÈDHÈG-GÈDHÈG. ngentasaké. U : KAREBÈN ALLAH SING NGLUWARI, YÈN PANCÈN ALLAH NGASIHI WONG KUWI." SL : Inggih, Paduka ingkang nglairaken kawula saking wetenganing biyung U kawula; : PADUKA INGKANG NDADOSAKEN KAWULA TENTREM NALIKA KAWULA TAKSIH NESEP. SL : Wiwit lair mila kawula kapasrahaken dhateng Paduka, U : WIWIT SAKING WETENGANING BIYUNG KAWULA PADUKA DADOS ALLAH KAWULA. SL : Pramila mugi Paduka sampun nebihi kawula, U : MARGI BEBAYA SAMPUN CELAK, MANGKA MBOTEN WONTEN TIYANG INGKANG MITULUNGI. SL : Kawula dipun rubung déning lembu jaler; U : LEMBU-LEMBU BASAN SAMI NGEPUNG KAWULA. Komisi Liturgika GKJ Kabluk Semarang -- 4
SL : Sami ngangapaken cangkemipun dhateng kawula, : KADOS SINGA INGKANG NUBRUK KALAYAN NGGERO. U SL : Kekiyatan kawula telas, kados toya ingkang ambles ing siti. U : BALUNG-BALUNG KAWULA SAMI PISAH; MANAH KAWULA KADOS LILIN INGKANG LÈLÈH. SL : Gorokan kawula garing presasat awu, U : ILAT KAWULA KRAKET KALIYAN CETHAK KAWULA. KAWULA PADUKA TILAR GEMLÉTHAK ING LEBUNING BUMI. SL : Kawula karubung déning segawon-segawon, U : GROMBOLANING TIYANG AWON SAMI NGEPANG KAWULA, TANGAN LAN SUKU KAWULA SAMI DIPUN CUBLESI. SL : Balung kawula saged kawula étang sedaya, U : TIYANG-TIYANG WAU SAMI NINGALI DHATENG KAWULA, LAN KAWULA KADAMEL TONTONAN. SL : Sandhangan kawula sami dipun edum-edum, U S : SARTA PENGANGGÉ KAWULA DIPUN UNDHI. : NANGING, DHUH ALLAH, MUGI PADUKA SAMPUN NEBIHI KAWULA, PADUKA MENIKA KEKIYATAN KAWULA, MUGI ÉNGGAL RAWUH MITULUNGI KAWULA. Pasamuwan ngidungaken KPJ 270. SANG KRISTUS SINANGSARA Sang Kristus sinangsara, sinandhangan wirang Rikinarya makutha, pinoyok tyang kathah. Rinangket lir durjana, cinampah siniya. Dhuh Allah, punapaa tan ngéman kang Putra? Dhuh Yésus kang ingajap, pra luhur wit kina. Mugi kula sadaya, émuta slaminya. Sangsara lan kwirangan, ageman Paduka, nyawisi kedrajatan, kula tiyang nistha. WAOSAN IBRANI 10:16-25 L3 : 16 "Iki prejanjian kang mbésuk bakal Dakanakaké karo wong-wong. Pangandikané Allah menèh: 'Aku bakal nyerat angger-angger-Ku ana ing atiné sarta nanem ana ing batiné.'" 17 Pangandikané Allah menèh: "Aku ora bakal ngènget-ènget marang sakèhing dosa lan paneraké." 18 Dadi menawa dosa-dosa lan panerak-panerak mau wis diapura, ora prelu ana kurban pambirating dosa menèh sing kudu kacaosaké. 19 Merga saka kuwi para sedulur; lantaran sédané Gusti Yésus kita bisa bébas mlebu ing Sasana Mahasuci mau. 20 Tumrap kita Gusti Yésus wis mbikak dalaning urip kang Komisi Liturgika GKJ Kabluk Semarang -- 5
anyar, ngliwati geber, yakuwi sarirané piyambak. 21 Saiki kita padha duwé Imam Agung, sing ngepalani Pedalemané Gusti Allah. 22 Mulané ayo kita padha sowan ing ngarsané Allah klawan ati kang éklas lan precaya sing mantep, klawan ati sing wis tanpa keluputan, lan klawan badan sing wis diresiki nganggo banyu sing resik. 23 Padha dimantep ing pengarep-arep sing wis kita andhemi, awit kita precaya yèn Gusti Allah bakal netepi prasetyané. 24 Ayo kita padha nggatèkaké kebutuhané wong siji lan sijiné, sarta padha tulung-tinulung, yakuwi tandhané katresnan lan kabecikan. 25 Aja padha ninggal pakulinan kita ngumpul bebarengan ing kumpulan ibadah, kaya sing ditindakaké déning sedulur-sedulur sawetara. Malah ayo padha éling-ingélingaké awit kita padha weruh yèn Dinané Gusti, iya dina rawuhé sing kapindho wis cedhak. Pasamuwan ngidungaken KPJ 278. WONTEN DARAH SUCI MANCUR Wonten darah suci mancur, nèng ardi Golgota, nggih rahipun Gusti Yésus, kang ngicalken dosa. Kang ngicalken dosa, kang ngicalken dosa. Nggih rahipun Gusti Yésus, kang ngicalken dosa. Kula swau nggih cilaka, nging lajeng antuk sih. Mila kedah ngluhuraken, Gusti kang sinalib. Gusti kang sinalib, Gusti kang sinalib. Mila kedah ngluhuraken, Gusti kang sinalib. WAOSAN YOHANES 19:16-37 PF : 16 Gubernur Pilatus banjur masrahaké Gusti Yésus marang wong-wong Yahudi, supaya disalib. Gusti Yésus nuli diirid metu, digawa lunga. 17 Sawisé kuwi Gusti Yésus digawa metu saka dalemé Gubernur Pilatus, karo manggul 'Panggonan salibé, menyang panggonan sing aran Golgota, tegesé Cumplung.' 18 Ana ing kono Gusti Yésus disalib. Ana wong loro sing uga disalib bareng karo Panjenengané, sing siji ana ing kiwa, sijiné ana ing tengené; Gusti Yésus ana ing tengah. 19 Gubernur Pilatus wis mréntahaké supaya ing kayu salibé Gusti Yésus ditulisi: "Yésus saka Nasarèt, Ratuné wong Yahudi." 20 Akèh wong Yahudi sing padha maca tulisan kuwi, sebab ora adoh saka kutha. Tulisan ing kayu salib mau ditulis nganggo basa Ibrani, basa Latin lan basa Yunani. 21 Para pengareping imam bangsa Yahudi nuli padha matur marang Gubernur Pilatus: "Sampun dipun serat 'Ratuné wong Yahudi,' nanging kaserata 'Wong kuwi kandha, Aku Ratuné wong Yahudi.'" 22 Nanging Gubernur Pilatus mangsuli: "Apa sing wis ditulis, aja diowahi!" 23 Sawisé para prejurit mau padha nyalib Gusti Yésus, nuli padha njupuk Komisi Liturgika GKJ Kabluk Semarang -- 6
agemané. Ageman mau diedum dadi patang bagéan, saben wong siji olèh sebagéan. Banjur padha njupuk jubahé. Jubah mau ora ana dondomané, ditenun lajuran saka ndhuwur mengisor. 24 Para prejurit mau padha kandha: "Jubah kuwi beciké aja disuwèk-suwèk. Dilotré waé, bèn karuwan sapa sing olèh." Kedadéan kuwi cocog karo sing wis katulis ing Kitab Suci, sing surasané mengkéné: "Sandhangan Kawula sami dipun edum-edum, saha jubah Kawula dipun lotré." Sing mengkono kuwi wis katindakaké déning para prejurit. 25 Ibuné Gusti Yésus lan seduluré wadon, yakuwi Maryam bojoné Klopas, sarta Maryam Magdaléna, padha ngadeg ana ing sacedhaké salibé Gusti Yésus. 26 Panjenengané mirsa ibuné lan sekabat sing ditresnani padha ngadeg ana ing kono. Gusti Yésus nuli matur marang ibuné: "Ibu, menika ingkang Putra." 27 Nuli ngandika marang sekabaté mau: "Kuwi ibumu." Lan wiwit dina kuwi sekabat mau mboyong ibuné Gusti Yésus ana ing omahé dhéwé. 28 Sawisé kuwi Gusti Yésus pirsa yèn samubarang kabèh saiki wis rampung, Gusti Yésus nuli ngandika supaya kelakon apa sing katulis ing Kitab Suci: "Aku ngelak." 29 Ing kono ana mangkok isi anggur sing rasané kecut. Nuli ana wong sing nyelupaké jamur karang ing anggur kecut mau, banjur dicublesaké ing pucuking hisop, banjur ditèmpèlaké ing lathiné Gusti Yésus. 30 Sawisé nyecep anggur kecut mau, nuli nguwuh: "Wis rampung!" Mestakané banjur tumungkul lan séda. 31 Nalika semana dina Jemuah, yakuwi dina pacawisan Riaya Paskah. Supaya ing dina Sabbat layon-layon mau aja nganti isih tetep ana ing kayu salib, mulané wong Yahudi padha nyuwun idin marang Gubernur Pilatus, ngremuk sikilé wong-wong sing padha disalib, lan ngudhunaké layon-layon mau saka ing kayu salibé. 32 Para prejurit nuli wiwit ngremuki sikilé wong sing disalib ana ing kiwa lan tengené Gusti Yésus. 33 Nanging bareng marani Gusti Yésus, kétok yèn Panjenengané wis séda. Mulané samparané Gusti Yésus ora diremuk. 34 Éwasemono salah sijiné prejurit njojoh lambungé Gusti Yésus nganggo tumbak, temah sanalika metu getihé lan banyuné. 35 Wong sing ndeleng dhéwé lelakon kuwi sing ngandhakaké prekara mau, mangka apa sing dikandhakaké kuwi nyata, supaya kowé uga padha precaya, awit wong mau weruh dhéwé. 36 Srana mengkono kelakon apa sing katulis ana ing Kitab Suci, sing uniné mengkéné: "Ora ana balungé sing diremuk." 37 Lan ana uga tulisan liyané sing uniné mengkéné: "Wong-wong bakal padha ndeleng marang Panjenengané sing wis dijojoh lambungé." RENUNGAN. "PANJENENGANIPUN INGKANG SÉDA KANTHI NISTHA, PARING PIRUKUN LANGGENG" Komisi Liturgika GKJ Kabluk Semarang -- 7
WEKDAL ENING. (saged kagem pisungsung pepujèn) DONGA (dening PF) PASAMUWAN JUMENENG PENGAKEN PITADOS M1 : Kanthi ngémuti pangurbananipun Sang Kristus ing kajeng salib, sumangga kita nélakaken pengaken pitados kita lumantar KPJ 122. KULA PITADOS Kula pitados ing Allah, Sang Rama, Kang Makwasa; ingkang nitahaken langit lan bumi saisinya. Kula pitados ing Gusti, Yésus Kristus, Kang Putra ontang - anting lan kekasih, Gusti Pamarta kula. Kang sampun kabobotaken, sing kwasané Roh Suci; miyos saking prawan Maryam, nahanaken pisakit kala Pontius Pilatus, ingkang ngasta bupatya: sinalib nglampahi séda, tumedhak mring antaka. Tigang dintenipun wungu, sing antaka, dyan minggah dhateng suwarga, pinarak, nèng tengenipun Allah Sang Rama Kang Mahakwasa, king ngriku badhé rawuh. angadili tiyang ingkang, gesang lan ingkang pejah. Nggih pitados ing Roh Suci, wah malih wontenipun Pasam'wan Kristen satunggil, kang suci sarta umum. Patunggilané pra suci, pangapuntening dosa, tanginira para mati, kang sarta gesang baka. PASAMUWAN LENGGAH P E L A D O S A N M É J A PISUNGSUNG M2 : Sumangga kita aturaken panuwun awit pangurbanan dan sédanipun Gusti kita Yésus Kristus, ingkang maringaken pirukun langgeng kanggé sedaya manungsa saking blengguning dosa. Pangandikangipun Sang Maha Tresna kados ingkang sinerat ing Rum 6:10- 11, "Awit sédane iku, séda tumrap ing dosa, mung sapisan kanggo salawasé; lan gesangé iku gesang lumados marang Gusti Allah. Samono uga anggonmu mawas iya mangkenéa: kowé wus padha mati tumraping dosa, nanging kowé padha urip lumados marang Gusti Allah ana ing Sang Kristus Yésus." lan milujengaken jagad Komisi Liturgika GKJ Kabluk Semarang -- 8
Sumanga sami ndedonga: Wonten ing ngarsa Pasuka, dhuh Gusti, kawula ngaturaken pisungsung panuwun tanda sokur awit katresnan Paduka ingkang ngrengguh kadosan kawula murih Paduka sucèkaken kanthi katresnan Paduka ingkang mulihaken kamulyanipun manungsa. Mugi-mugi pisungsung kawula punika ndadosaken renaning penggalih Paduka. Makaten ugi Paduka nyagedaken kawula ndadosaken gesang kawula minangka pisungsung konjuk kamulyan Paduka. Wonten ing asmanipun Sang Kristus kawula ndedonga. Amin. Pasamuwan ngidungaken KPJ 154. ADRENGING TYAS KULA Adrenging tyas kula, ngaturken panuwun, Gusti. Paduka ngasihi, kula kagungan ta. Mung punika Gusti, pisungsung kula sawetahing gesang, jiwa lan raga, wit kula tan darbé bandha kang pengaji, kang langkung prayogi, sinaos Gusti. Mung punika Gusti, panyuwun kula, mugi katampia atur kawula, mrih gesang kawula kagema Paduka, pirantos sapala. (bokor pisungsung kaaturaken majeng) Saiba éndhahing sih-tresna Paduka, Gusti; kula kagunganta, Paduka rimati. Mung punika Gusti, pisungsung kula sawetahing gesang, jiwa lan raga, wit kula tan darbé bandha kang pengaji, kang langkung prayogi, sinaos Gusti. Mung punika Gusti, panyuwun kula, mugi katampia atur kawula, mrih gesang kawula kagema Paduka, pirantos sapala. DONGA RAMA KAWULA PF : Sumangga mungkasi pangibadah punika srana sesarengan ngidungaken Donga Rama Kawula. Pasamuwan ngidungaken KPJ 152. RAMA KAWULA KANG WONTEN SWARGA Rama kawula kang wonten swarga, ingkang asma kasucekna, Kraton Paduka rawuh, karsa Paduka klampah ing bumi kadya aneng swarga. Ing dinten sapunika sinunga cekap rejeki; kula kaapuntena, kadya kula ugi ngapunteni tyang kalepatan; sampun nandukken kula dhateng panggodha, kalepasna kula saking piawon, jer Gusti kang kagungan kraton lan wisesa sarta kamulyannya ngantos slami-laminya. Amin, amin PASAMUWAN JUMENENG Komisi Liturgika GKJ Kabluk Semarang -- 9
P A N G U T U S A N L A N B E R K A H PANGUTUSAN Pasamuwan ngidungaken KPJ 275. SRANA MANDENG ING SALIB Srana mandeng ing salib, tyang dosa gesang, tinebus sagung dosanira. De cempéning Allah kang sinalib ngrembat, ngésahaken duraka kita. Reff. Swawi den pandeng! Srana mandeng ing salib tyang dosa gesang, tinebus sagung dosa nira. PF : Sédanipun Sang Kristus, Gusti lan Panebusing jagad, maringaken pirukun langgeng. Awit saking punika, gesanga kanthi tansah ngeneraken diri dhateng katresnanipun Gusti Allah ingkang ngrukunaken lan nganyaraken jagad. U : KAWULA NGENERAKEN DIRI DHATENG KATRESNANIPUN GUSTI ALLAH ING SATENGAHING JAGAD. PF : Dadosa seksinipun Sang Kristus lampahing gesang padintenan, kanthi dados mitra ingkang samidéné nanggel momotan lan ngiyataken ing antawising karingkihan. ing sauruting U : MUGI PADUKA NYAGEDAKEN KAWULA DADOS MITRA TUMRAP SESAMI. PF : Pinujia Allah Sang Rama, Putra lan Sang Roh Suci ingkang boten naté nguwalaken Asta Katresnanipun. U : KAMULYAN KAGEMA ING ALLAH SANG RAMA, SANG PUTRA LAN SANG ROH SUCI SAMANGKÉ LAN SELAMI-LAMINIPUN. PF : Sangsara lan sédanipun Gusti kita Yésus Kristus, tansah dados kekiyataning gesang Panjenengan, kanggé maujudaken pirukun ing satengahing gesang sesarengan, ngrawuhaken sih katresnan ing antawisipun panguwaosing raos sengit, sarta mbabar pengajeng-ajeng ing antawisipun pepeteng. Mengkera saking papan pangibadah punika kanthi tentrem rahayu. Tindakna dhawuhipun Gusti lan gesanga memitran kaliyan sadaya titah. Gusti nuntun tansah, nampènana berkah saking Gusti Allah, "Allah muga maringana berkah, lan kowé padha direksaa. Allah muga maringana sarupaning prekara sing becik, lan kowé padha kaparingana sih- rahmat. Allah muga mirsani kanthi kawelasan, lan kowé padha kaparingana tentrem rahayu." (Wilangan 6:24-26). Komisi Liturgika GKJ Kabluk Semarang -- 10
Pasamuwan ngidungaken KPJ 275. SRANA MANDENG ING SALIB Napa ta damelé Gusti Yésus séda, yèn datan ngruwat dosa kita? Napa ta damelé nombokaken nyawa, yèn datan nebus dosa kita? Reff. Swawi den pandeng! Srana mandeng ing salib tyang dosa gesang, tinebus sagung dosa nira. Komisi Liturgika GKJ Kabluk Semarang -- 11
Komisi Liturgika GKJ Kabluk Semarang -- 12